Diari Oficial de la Generalitat Valenciana


Sumari del DOGV 8114, del 28-08-2017 (2017/7593)

RESOLUCIÓ de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil, per a l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7593


Data del document
:   21-08-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 d'agost de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil, per a l'exercici 2017. [2017/7593]  
Mitjançant l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, es van aprovar les bases reguladores de la concessió de subvencions dirigides a programes de promoció dels drets de la infància i de participació infantil (DOGV 8092, 26.07.17).  
L'article tercer de l'esmentada ordre estableix que la convocatòria de les subvencions es realitzarà mitjançant una resolució de la persona titular de la conselleria amb competències en matèria d'infància.  
Per tot això, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9.2 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Objecte i condicions de concessió  
1. Es convoquen en règim de concurrència competitiva subvencions per a l'exercici 2017, per a programes de promoció dels drets de la infància i de participació infantil.  
2. La concessió i les condicions de la subvenció, així com la realització dels programes s'ajustarà a les disposicions de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i de participació infantil, publicades en el DOGV número 8092, de 26 de juliol de 2017 (d'ara en avant, Ordre 6/2017).  
  
3. Podran sol·licitar i ser beneficiaris d'aquestes subvencions els ajuntaments, les diputacions i les entitats locals supramunicipals de la Comunitat Valenciana que tinguen en el seu àmbit territorial una població superior als 20.000 habitants i que complisquen les restants condicions previstes en l'article 2 de l'Ordre 6/2017.  
  
Segon. Crèdit pressupostari  
1. Les ajudes previstes en la present convocatòria s'abonaran a càrrec del capítol IV, programa pressupostari 313.30, Infància i adolescència, línia de subvenció S5168 dels pressupostos de la Generalitat per a l'exercici 2017.  
2. L'import global destinat a les subvencions convocades serà, com a màxim, de 150.000,00 ?.  
  
Tercer. Forma, termini i lloc de presentació de les sol·licituds.  
1. El termini de presentació de sol·licituds serà d'un mes comptat a partir de l'endemà de la publicació d'aquesta resolució en el Diari Oficial de la Generalitat Valenciana.  
2. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú, les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat, bé a través de l'URL https://sede.gva.es, seleccionant el tràmit corresponent, o bé a través de l'adreça d'internet: http://www.gva.es/es/inicio/procedimientos'id\_proc=18294  
3. Es presentarà una única sol·licitud per entitat local, que podrà incloure diferents programes si hi ha diversos la finalitat dels quals es trobe compresa en l'objecte de la subvenció. En aquest cas, la qualitat del programa es valorarà per separat per a cada un d'ells, i s'atorgarà la puntuació mitjana, de manera que el nombre de programes no incidisca en la puntuació final.  
4. La sol·licitud es presentarà en el model normalitzat que estarà disponible en el punt d'accés electrònic de la convocatòria.  
5. En la sol·licitud s'especificarà la quantia per la qual se sol·licita la subvenció, que no podrà ser superior a 50.000 ?.  
6. El formulari de sol·licitud inclou la declaració responsable de no estar incurs en les prohibicions per a obtindre la condició de beneficiari, indicades en l'article 13 de la Llei 38/2003, de 17 de novembre, general de subvencions, que haurà d'omplir-se per a optar a la subvenció.  
  
  
Quart. Documentació que acompanya a la sol·licitud  
1. Junt amb la sol·licitud, haurà de presentar-se la documentació següent:  
a) Document que acredite la representació que exerceix la persona que firma la sol·licitud.  
b) Memòria descriptiva de la política municipal d'infància, en la qual s'especificarà l'experiència i la trajectòria seguida per l'entitat en la realització d'informes locals sobre la situació de la infància i l'adolescència i de plans locals d'infància i adolescència.  
c) Programa objecte de la subvenció, amb descripció precisa de la seua finalitat, del seu pressupost i de les accions previstes, indicant quines d'aquestes es troben dirigides específicament a la infància amb necessitats especials i/o en situació d'especial vulnerabilitat. Així mateix s'indicaran les accions dirigides a aconseguir la igualtat entre xiquets i xiquetes.  
d) Model de domiciliació bancària, que estarà disponible en el punt d'accés electrònic de la convocatòria i en la següent adreça electrònica:  
  
http://www.gva.es/es/inicio/procedimientos'id\_proc=15076.  
2. Quan pertoque, s'adjuntaran també els documents següents:  
  
a) Informe de la situació de la infància i adolescència en l'àmbit territorial de competència de l'entitat, amb una antiguitat màxima de 2 anys respecte de la data de publicació d'aquesta convocatòria.  
b) Pla local d'infància i adolescència vigent.  
c) Informe descriptiu de l'equip humà, professional i/o voluntari, dedicat al programa objecte de subvenció.  
La presentació d'aquests documents no serà preceptiva, però si necessària per a obtindre la puntuació prevista en l'apartat 2, les lletres a i b, i en l'apartat 3, lletres c i d, de l'article 6 de l'Ordre 6/2017.  
3. D'acord amb el que disposa l'article 28 de Llei 39/2015, d'1 d'octubre, del procediment administratiu comú de les administracions públiques, en absència d'oposició expressa, l'òrgan instructor del procediment haurà de demanar electrònicament els documents necessaris per al procediment que hagen sigut elaborats per qualsevol administració, i que en la present convocatòria són:  
a) Document acreditatiu de la identitat de la persona representant legal.  
b) Documents que acrediten que l'entitat sol·licitant es troba al corrent de les obligacions tributàries i davant de la Seguretat Social.  
Els que deneguen expressament l'obtenció telemàtica d'aquests documents hauran d'aportar-los junt amb la sol·licitud.  
  
Cinqué. Criteris de valoració de les sol·licituds  
1. La valoració es realitzarà d'acord amb els criteris establits en els articles sis de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
2. Per a obtindre la subvenció es requereix una puntuació mínima de 35 punts.  
  
Sisé. Termini de resolució i notificació  
1. D'acord amb el que estableix l'article 9.2 de l'Ordre 6/2017, el termini màxim per a notificar la resolució serà de sis mesos comptats des de la publicació de la convocatòria. Si transcorregut el dit termini no han rebut notificació, les entitats sol·licitants podran entendre desestimada la seua pretensió per silenci administratiu, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de mesures fiscals, de gestió administrativa i financera, i d'organització de la Generalitat Valenciana.  
  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de juí necessaris per a l'acreditació dels requisits o per a l'aplicació dels criteris de valoració, el termini per a resoldre se suspendrà durant el temps que transcórrega entre la notificació del requeriment i el seu compliment efectiu o, a falta d'això, durant el termini concedit per a l'esmena o l'aportació.  
  
Seté. Mitjà de notificació o publicació dels tràmits de procediment  
  
Els tràmits d'aquest procediment es notificaran per mitjans electrònics, pel procediment previst en l'article 43 de la Llei 39/2015, d'1 d'octubre, del procediment administratiu comú de les administracions públiques i en l'article 54 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, excepte la resolució de concessió, que es publicarà en el Diari Oficial de la Generalitat Valenciana. Aquesta publicació tindrà efectes de notificació d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Òrgan competent per a la resolució i recursos  
1. La resolució de concessió o denegació de la subvenció està delegada en la Direcció General d'Infància i Adolescència per resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
  
2. Les resolucions dictades per delegació indicaran expressament aquesta circumstància i es consideraran dictades per l'òrgan delegatori, per la qual cosa esgotaran la via administrativa. Contra aquestes es podrà interposar un recurs potestatiu de reposició en el termini d'un mes comptat des de l'endemà de la notificació, o directament recurs davant de l'ordre jurisdiccional contenciós administratiu en el termini de dos mesos comptats des de l'endemà de la notificació.  
  
Nové. Règim de lliurament de pagaments  
1. Com a finançament necessari per a poder dur a terme les actuacions inherents a la subvenció, després de la resolució de concessió i amb caràcter previ a la justificació s'anticiparà un 30 per cent de l'import anual concedit.  
2. El 70 per cent restant es pagarà després de la justificació de la subvenció.  
  
Deu. Justificació de l'ajuda  
1. La justificació de l'ajuda es durà a terme d'acord amb el que disposa l'article setze de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives.  
2. La justificació de la subvenció s'efectuarà abans del 31 d'octubre de 2017, o de la data que s'indique en la resolució de concessió, si aquesta es dicta en una data que faça materialment impossible la justificació abans d'aqueix terme. En tot cas, les despeses que s'hagen produït després del 30 de setembre de 2017 podran justificar-se fins al 31 de gener de 2018.  
3. La documentació justificativa de la subvenció haurà de presentar-se davant de la Direcció Territorial d'Igualtat i Polítiques Inclusives de la província de l'entitat local, que té delegada la competència de comprovació i aprovació dels justificants, d'acord amb la resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
  
  
Onze. Efectes  
Aquesta resolució produirà efectes des del dia que es publique en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptat des de l'endemà de la publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant de l'òrgan que la dicta en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.  
  
València, 21 d'agost de 2017.- La vicepresidenta del Consell i consellera d'Igualtat i Polítiques Inclusives, p. s. (R 28.06.2017, de la Vicepresidència i Conselleria d'Igualtat i Polítiques Inclusives), el secretari autonòmic d'Inclusió i de l'Agència Valenciana de la Igualtat: Alberto Ibàñez Mezquita.